
DURANTE E FORO LGO-EU 


MINISTER GEOFFREY WEVER A 
FIRMA ACUERDO FINANCIERO PA 
ARUBA RICIBI 14.2 MIYON EURO 


CAFT TA 
CONFIRMA SALDO 
POSITIVO DEN AZV 


SINEMBARGO ‘SALDO DI SERVICIO’ 
TA SIGUI KEDA REDUCI 


REALIDAD DI VAN HUFFELEN 
‘TAMPOCO’ TA 
DEN POSICION PA 
NENGA ARUBA 
INTERES MAS ABOU 


A LANSA CAMPAÑA 
‘EL EFECTO ARUBA’ 
P’E MERCADO 
COLOMBIANO 

D 
ia 5 di Januari ultimo, CAft a dirigi un carta na Minister 
di Financia, Xiomara Maduro den cual carta por a tuma 
nota di hopi desaroyonan positivo y principalmente cu go- 
bierno di Aruba a bin ta cumpliendo cu normanan cu a wor- 
do stipula pa tanto presupuesto 2023 como e presupuesto 
supletorio. 


Un di e puntonan cu sin duda ta importante t’e cifranan posi- 
tivo cu AZV a logra pa loke ta presupuesto 2023 caminda ta 
papia di un saldo positivo di 35 miyon florin mientras cu SvB 
tambe a cera c’un saldo positivo di 50 miyon florin. 


Pues aki tin cu mustra cu e decision di Minister di Salud, 
Dangui Oduber pa no sigui cu e “besparing” di 60 miyon cual 
su propio gobierno pa medio di Prome Minister a acorda di 
60 miyon, asina mes a produci e saldo positivo aki. 


Conseho di Minister di Reino na 2020 a pone como meta pa 
gobierno di Aruba introduci un plan di reduccion di gasto 
structural caminda pa 2023 lo a logra reduci gastonan di AZV 
cu 51 miyon florin loke no a ser logra ya cu e “besparing” 
aki riba presupuesto a bira e suma di 35 miyon florin. 


E carta di CAft na Minister Maduro a mustra lo siguiente: 
“De exploitatiesaldi van de overige entiteiten van de collec- 
tieve sector blijven ten opzichte van de OBW ongewijzigd. 
Er wordt een overschot van AWG 35 miljoen verwacht bij de 
Algemene Ziektekosten Verzekering (AZV) en AWG 50 miljoen 
bij de Sociale Verzekeringsbank (SVb). 
De Rijksministerraad heeft in 2020 een taakstelling voor de 
structurele bezuinigingen in de zorg geïntroduceerd. 
De AZV verwacht in 2023 een besparing van AWG 51 miljoen 
te realiseren. De AZV streeft naar een duurzaam en finan- 
cieel gezond zorgstelsel, waarbij concrete stappen worden 
genomen om een meerjarig uitgavenkader op te zetten als 
een belangrijk instrument voor het beheersen van zorguit- 
gaven. 
Het CAft staat in beginsel positief tegenover een uitgaven- 
kader indien dat duidelijk een remmend effect heeft op de 
ontwikkeling van de zorguitgaven. 
Ten aanzien van de reservevorming bij de AZV, geeft het CAft 
Aruba in overweging om een kleine reserve bij de AZV aan te 
houden om schokken op te kunnen vangen, en het merendeel 
van het overschot aan te wenden voor schuldaflossing van 
het land.” 


VICTIMA 
Sinembargo mientras cu tur e informacionnan aki sin duda 


ta positivo, ta existi e berdad cruel cu pueblo ta sali perdi den 
henter e proceso aki, ya cu e nivel di cuido ta sigui disminui 
practicamente tur dia. 


Ya ta costa algun dia pa haya un cita hasta cu dokter d cas 
pa no papia mes cu specialistanan caminda tin hendenan 
malo cu por ehempel problema di curason, di presion, di 
tripa of di stoma y for di awor nan no ta haya cita prome cu 
luna di Juli of Augustus. 
Esaki ta pone cu hopi ciudadano tin cu busca un prestamo 
na un of otro banco, cu nan lo tin cu paga den tres of cuater 
aña di tempo pa bula bay Colombia pa haya tratamento of 
pa determina kico ta malo cu nan. 


Riba dje mayoria di e pashentnan aki ora cu nan regresa 
Aruba, nan ta ser informa cu e specialista of dokter di cas no 
kier mira e resultadonan aki, corda lesa of studia esakinan, 
pues loke ta bira placa perdi pa e pober ciudadano aki. 


Tin hende cu ta yega Aruba cu mal noticia caminda na 
Colombia nan ta ser informa cu falta di disponibilidad di 
specialistanan aki na Aruba, a pone cu tempo valioso a bay 
perdi y cu nan malesa a plama formalmente den nan curpa y 
cu nan tin solamente algun dia of siman di bida. 
Tanto CAft como gobierno mester tin mas respet pa bida 
humano riba e isla aki!! 


CAft ta confirma saldo positivo den AZV 


Sinembargo ‘saldo di servicio’ ta sigui keda reduci 

E 
expresion cu Secretario di Estado Alexandra van Huffel- 
en a duna na Eerste Kamer dialuna ultimo, bisando cu 
e no kier scucha nada di Prome Minister di Aruba, Evelyn 
Wever Croes pa loke ta reduccion di pago interes riba debe 
di covid ya cu no tin confiansa mas den gobierno di Aruba. 


Un expresion cu a hala hopi atencion pero cu en realidad 
ta bolbe mustra un tipo di mentalidad di gobernantenan 
di Hulanda, cu ta sigui biba cu e pensamento cu nan por 
“forsa” loke cu nan kier riba un pais cu ta autonomo den 
Reino Hulandes. 
Van Huffelen por ta rabia cu Evelyn, e por ta rabia cu henter 
Gabinete Wever Croes II, hecho ta cu Aruba a cumpli cu 
mayoria di condicionnan relaciona cu financia publico, hasta 
superando e exigencianan aki ampliamente. 


Ya ta casi seis luna caba cu por a nota cu e unico argu- 
mento cu e Secretaria di Estado ta insisti ariba, ta pa Prome 
Minister Evelyn Wever Croes, cumpli cu loke el a firma p’e, 
esta cu Parlamento di Aruba tin cu aproba introduccion di e 
ley di RAft, cual hunto cu e ley di LAft lo tin cu hiba supervi- 
sion riba maneho financiero di gobierno. 
Loke en realidad ta tumando luga for di mita di aña 2023, 
ta cu e scenario urgente cu Gobierno Hulandes a bin ta 
pintando di e situacion financiero di Aruba, no ta existi mas 
y ta algo cu a wordo confirma pa CAft. 


Tin cosnan ta tumando luga cu simplemente ta inaceptabel 
y den pasado ta fraccion di AVP pa medio di su lider Mike 
Eman, a insisti cu no por permiti Hulanda bin aki y dicidi 
kico gobierno di un pais autonomo den Reino Hulandes tin 
cu haci of keda sin haci. 
Ta un hecho cu cifranan cu e propio CAft a señala pa loke 
ta presupuesto 2024 aproba pa parlamento di Aruba, ta 
impresionante caminda gobierno a mas cu cumpli cu loke a 
spera cu lo mester a wordo haci. 


Esaki a bay a costo di henter un pueblo cu a ser confronta 
c’un serie di impuesto nobo, aumento di impuestonan tradi- 
cional loke a pone costo di bida conoce un aumento impac- 
tante. 
Dialuna den un reunion informativo cu Eerste Kamer, 
Secretaria di Estado pa asuntonan di Reino, a mustra cu 


practicamente Aruba no ta di confia y el a tira tur culpa riba 
Prome Minister Wever Croes, pa e hecho cu el a firma pa 
introduccion di e CAft pero awor ta nenga di acepta esaki 
manera palabra. 


Riba su mes en realidad, no tin algo malo cu esaki ya cu 
tanto van Huffelen y su gobierno tin biba tambe cu e real- 
idad cu e situacion financiero di pais Aruba, ta mustrando 
un panorama totalmente diferente caminda no tin espacio 
pa trata di hunga un of otro tipo di wega di presion, mientras 
cu no tin espacio pa haci esaki. 


Alexandra van Huffelen por wel di ta rabia riba Prome 
Minister Wever Croes, e por tin ainda mas rabia pa e hecho 
cu e lider di MEP a dirigi un carta na Eerste Kamer bisando 
cosnan di su persona, sin cu su persona a wordo informa di 
esaki di parti di Evelyn. 
Sinembargo esey tampoco ta un motibo pa bay Eerste 
Kamer un fiha un posicion asina ‘rigido’ bisando cu Aruba 
no mester bin pidi mes pa haya reduccion di interes riba e 
coronalening. 


Na prome luga van Huffelen a tuma un posicion cu tampoco 
ta muestra di loke un mandatario tin cu corda di tene su 
mes na dje, ya cu realidad ta cu Van Huffelen ta formando 
parti ainda di Gabinete Rutte demisionario pues e decision 
pa si Aruba lo haya of no haya tog un reduccion di interes pa 
loke ta su debe, lo no bira un decision cu van Huffelen lo por 
tuma of defini e rumbo cu e gobierno nobo lo tin cu sigui!!! 


Realidad di van Huffelen 


‘Tampoco’ ta den posicion pa 
nenga Aruba interes mas abou 

D 
urante di e LGO-EU Forum dia 29 di februari 2024 cu 
a tuma luga na Brussel, Minister di Asunto Economico, 
Communicatie en Duurzame Ontwikkeling, Sr. Geoffrey Wev- 
er a firma como Territorial Authorizing Officer pa Aruba na 
EU, e Acuerdo Financiero p’e programa pa digitalisacion di 
Gobierno p’e implementacion di e eGoverment roadmap, pa 


un total di 14.2 miyon Euro. 
E contribucion financiero aki lo wordo uza pa continua 
cu e meta di gobierno di Aruba pa digitalisa servicionan 
di gobierno pa ciudadanonan y comercio, pa reduci e red 
tape y facilita y agilisa e servicionan di tur departamento 
di Gobierno di Aruba cu ta necesario pa comercio y tur 
ciudadano, contribuyendo asina na digitalisacion di Aruba y 
stimulando innovacion na Aruba. 
Implementacion di e programa lo inicia den di dos mita di 
2024 y lo tin un duracion di 4 aña. 


“Mi ta hopi contento y orguyoso di por a representa Aruba 
awe, na un momento asina importante Pabien na Aruba cu 
un paso sumamente importante y pabien tambe na colega 
Minister President Evelyn Wever-Croes y full su team cu a 
traha riba e proyecto di eGovernment cu awor por wordo 
implementa.” 
E delegacion di Aruba ta consisti di Minister-Presidente 
Sra. Evelyn Wever-Croes, Minister di Asuntonan Economico, 
Communicacion y Desaroyo Sostenibel Sr. Geoffrey Wever, 
Gevolmachtigd Minister Sr. Ady Thijsen, Directora di 
Departamento di Asuntonan Economico, Sra. Maria Dijkhoff- 
Pita y consehero huridico na Aruba Huis, Sra. Shandra John. 


Minister Geoffrey Wever a firma Acuerdo financiero pa 
Aruba ricibi 14.2 miyon Euro durante e Foro LGO-EU 

E 
siman aki Minister Maduro di Finansa hunto cu su ekipo di Departa- 
mento di Finansa (DF), a reuni cu e compania di rating Moody’s, cu ta 
e di tres compania di rating cu lo evalua e situacion financiero y econom- 
ico di Aruba. 


Minister Maduro di Finansa ta informa: 


Moody’s t’e di tres compania di rating cu ta evalua 
e situacion economico y financiero di Aruba 


Ta prepara pa presenta Aruba su storia na inversionistanan riba e mercado internacional di capital 


Pa varios aña caba Gobierno di Aruba ta 
acudi na e mercado internacional di capital 
pa asina por cubri e necesidad financiero di 
nos Pais. Den e añanan di pandemia, Aruba 
no por a subi e mercado internacional di 
capital. Sinembargo, e recuperacion finan- 
ciero y economico grandi cu Aruba a conoce, 
ta brinda oportunidad pa Aruba presenta su 
mes atrobe na inversionistanan internacional. 


Tabata un reunion den cual Minister Maduro y 
e profesionalnan di DF a brinda un bista amplio 
di e desaroyo economico reciente di Aruba, 
a repasa e presupuesto y resultado fiscal, a 
splica e maneho di debe cu ta wordo hiba, a 
duna un bista di e reformanan structural cu 
ta forma parti di e ‘Landspakket’ acorda cu 
Hulanda, y a duna un bista di e inversionnan 
cu ta wordo haci awo y cu por wordo spera 
den e añanan nos dilanti na Aruba. 
Minister Maduro ta gradici tur persona y 
instancia cu a reuni cu Moody’s y ta yama un 
danki special na e team di Moody’s pa acepta 
pa traha cu Aruba den preparacion pa Aruba 
por conta su storia na inversionistanan riba e 
mercado internacional di capital. E resultado 
di e evaluacion di Moody’s por wordo spera 
den luna di April. 

D 
epartamento di Labor y Investigacion (DAO) ta recorda tur dunado di 
trabou riba nan invitacion pa participa den e encuesta digital relaciona 
cu nan experiencia trahando cu hobennan riba e mercado laboral. Ta brin- 
da un oportunidad pa participa te cu 28 di maart 2024. 


DAO a inicia cu e encuesta 29 di januari 2024 y ta duna oportunidad pa 
participacion te cu fin di maart. E encuesta ta brinda dunado di trabou e 
oportunidad pa contribui informacion valioso cu por uza pa yuda durante 
e desaroyo di un maneho laboral, un accion cu por resulta den cambionan 
positivo pa e actividadnan empresario. 


E obhetivo di e investigacion aki ta pa haya un bista mas amplio di e experi- 
encia di e dunado di trabou cu e grupo di hoben disponibel riba e mercado 
laboral. Esaki ta encera hoben di 15 pa 24 aña di edad, y tambe e hoben 
adulto di 25 pa 29 aña di edad riba e mercado laboral di Aruba. 
E investigacion aki ta encera e compilacion di informacion riba entre otro 
e proceso pa recluta y empleo di e hoben trahado for di bista di Aruba 
su dunadonan di trabou. E datonan aki ta contribui na e identificacion 
di e areanan di nos mercado laboral cu ta rekeri intervencion di maneho 
laboral. 


Nos ta pidi encarecidamente pa participa na e encuesta aki cu lo tuma 


DAO ta recorda dunado di trabou 


Participa den e encuesta riba nan 
experiencia cu hoben riba e mercado laboral 


mas o menos 15 minuut di bo tempo. Aki por 
encontra e linknan pa participa. 


Version na Hulandes di e encuesta 
h tt p s : / / w w w. s u r ve y m o n ke y.c o m / r / 
SWTS2024NED 


Version na Ingles di e encuesta 
h tt p s : / / w w w. s u r ve y m o n ke y.c o m / r / 
SWTS2024ENG 


Participacion den e investigacion aki ta 
completamente boluntario. Lo publica tur 
informacion y dato ricibi na forma agrega, 
sigurando proteccion di identidad di e dunado 
di trabou. 


Pa mas informacion tocante e encuesta, por tuma 
contacto cu Bureau Arbeidsmarktonderzoek, 
na 5237720 of por manda un e-mail pa 
mandy.lacle@aruba.gov.aw of simon.brete@ 
aruba.gov.aw. 


Nos ta gradici bo pa bo tempo y boluntad pa 
contribui na e investigacion importante aki. 
Bo empresa su participacion ta aporta gran- 
demente na e desaroyo di e maneho laboral 
como tambe intervencionnan pa mehora opor- 
tunidadnan di empleo pa hobennan. 


Nos ta pidi bo cooperacion pa completa e 
encuesta prome cu 28 maart 2024. 

D 
iahuebs, den careda di 11’or y mey di mainta, polis a bay na altura 
di kapel di Alto Vista pa un accidente cu un UTV. Aki un turista mas- 
culino a resulta herida, cu a pidi asistencia di ambulance p’asina dun’e 
asistencia medico. No ta conoci si mester a hiba e turista hospital, pa 
tratamento avansa. A pone e compania di tour na altura p’asina bin at- 
ende cu e UTV. 


KICO UN TURISTA MESTER SA PROME CU HUUR UN UTV 
Turista cu ta core UTV na Aruba mester duna prioridad na siguridad y 
familiarisa cu e reglanan local di core y e condicionnan di tereno pa evita 
accidente. Cu e paisahe diverso di Aruba y e condicionnan variabel di 
caminda, incluyendo tereno yena cu piedra y caminda small, e chauf- 
feurnan sin experiencia por enfrenta reto. 


Asina, e companianan di huur por ofrece informacion completo tocante 
siguridad y exigi di e hobennan pa demostra cu nan por maneha un UTV 
prome cu nan por core riba caminda. Ademas, promove practica di conduci 
responsabel y duna guia riba con pa nabega riba tereno desconoci por 
yuda mitiga e riesgo di accidente y garantisa un experiencia mas sigur y 
agradabel p’e turistanan cu ta explora Aruba cu un UTV. 


UTV a bolter band’i Kapel di Alto Vista lagando turista herida 

D 
iaranson mainta na Brussel, a tuma luga e forum na Eu- 
ropean Comission. Comision Europeo, ta e comision cu 
ta tuma decision riba fondo cu ta wordo aloca pa e paisnan 
cu ta miembro di OCTA. Prome Minister Evelyn Wever-Croes, 
como Presidente di OCTA, tabata presente y a hiba palabra 
den nomber di e 13 paisnan cu ta pertenece na e asociacion. 


El a expresa cu e reunion tabata un positivo, na unda cu nan 
a reuni cu e European Commsioner, y a trece dilanti kico ta 
e deseonan cu cada pais tin. A base di esaki, a logra yega 
na un acuerdo financiero pa e aña binidero di un suma di 
15 miyon euro, cu lo wordo reparti igual den e 13 paisnan, 
sumando un suma di 1.15 miyon euro pa cada pais. Den 
e simannan benidero, Gobierno di Aruba lo dicidi cua ta e 
proyectonan cu nan ta bay scoge pa aloca e fondo aki. 


Minister Geoffrey Wever a firma acuerdo financiero di 14.2 
miyon euro 
Tambe, Prome Minister a expresa cu e dia di awe ta uno grandi 
pa pais Aruba, mirando cu Minister Geoffrey Wever, como e 
oficial autoriza pa Aruba pa firma, a firma e acuerdo riba 
e-Government. E proyecto di eGovernment ta un proyecto 
cu Gabinete Wever-Croes hunto cu e team di Futura y e team 
di innovacion tin hopi tempo caba trahando riba dje, di cual 
a entrega un plan na Union Europeo. 


Riba e dia di awe, Aruba a logra e acuerdo financiero di 
14.2 miyon euro pa por finalisa e proyecto di digitalisacion 
di e procesonan di Gobierno. E suma aki lo wordo duna 
den tranche. Na momento cu Aruba entrega un plan pa un 
proyecto, y e wordo aproba, Aruba lo ricibi e placa, y unabes 
finalisa, lo por aplica pa e siguiente proyecto. Esaki ta pone 
cu e proceso pa digitalisa e departamentonan di Gobierno lo 
dura algun aña. Prome Minister a indica cu Gobierno lo iden- 
tifica cua ta e departamentonan, y cua procesonan tin prio- 
ridad. Unabes cu e plan ta cla, lo comunica na comunidad di 
Aruba, con e placa aki lo wordo uza pa cu digitalisacion di e 
departamentonan di gobierno. 


“Riba e dia special aki, mi ta sinti mi hopi orguyoso di ta un 
Arubiano, y mas ainda di ta Prome Minister di pais Aruba. 
Mi ta gradici tur esnan cu a yuda nos pa yega asina leu, na 
unda cu awe Minister Geoffrey Wever por a firma e acuerdo 
financiero di14.2 miyon euro pa Aruba. Esaki a cay riba un 
bon momento, ya cu e ultimo proyecto cu Union Europeo 
a financia pa Aruba ta e facultad nobo di SISSTEM, di cual 
edificio nobo ta kedando cla na Mei 2024. Esaki ta e Maria 
Convent na playa cu tabata bandona pa hopi tempo. Awe e 
edificio aki ta birando un hoya cu lo ta parti di Universidad 


di Aruba pa e facultad di SISSTEM. 


Como Presidente di OCTA, mi compromiso ta pa Aruba sigui 
bin na remarke pa fondonan asina, y pa haci e proceso di 
aplicacion pa fondo mas facil pa e 13 paisnan cu ta miembro 
di OCTA. Pabien Aruba pa un dia asina exitoso na Brussel”, 
Prome Minister a expresa. 


Aruba a firma un acuerdo financiero cu Union Europeo 


Aruba lo ricibi 14.2 miyon euro pa proyectonan di digitalisacion 

T 
a un realidad cu abuso specialmente contra nos muchan- 
an cada uno ta di mas. Mundialmente trabounan ta wor- 
do haci pa minimalisa traficacion di mucha y tur sorto tipo 
di abuso di mucha. Sinembargo abuso di mucha hopi bes ta 
wordo cometi door di un tata, un mama o familiar. Relaciona 
cu esaki, Lider di Fraccion di MEP, Hendrik Tevreden a expre- 
sa cu ta p’esey entre otro Parlamento ya caba a aumenta e 
castigo riba tur tipo di abuso. 


Cambio den leynan 
El a cuminsa na bisa cu for di 2019 bin ariba, Parlamento 
a bin ta cambiando un cantidad di leynan, a trata ley di 
‘verhoging strafmaxima zedendelicten’, ‘aanpassing verja- 
rings termijn zedendelicten en aanbrengen van verbeteren 
en herstel ommisies’. 


E ley aki ta encera 3 punto specifico di concentracion, 
aumenta e castigo pa delitonan di abuso, kita e periodo 
dentro di cual un castigo ta caduca (verjaringstermijn), un 
ehempel di esaki ta si un hende a wordo abusa na edad jong 
y na grandi numa a haya e forsa pa por denuncia esaki, e 
denuncia lo por wordo haci y e acusado por wordo persigui. 


Pues e delito no ta caduca mas. Y tambe awor e minister tin 
e autoridad pa nenga na e comision cu ta conseha pa laga 
un preso sali den libertad pa motibo cu prison ta yen y cu 
tin scarsedad di cel na KIA. Esey ta nifica cu e persona cu a 
comete un delito di abuso tin di sinta su castigo completa- 
mente. 


Tambe tin hopi punto di prevencion cu a wordo crea, departa- 
mentonan nobo a wordo lanta, y hopi di e instancianan exis- 
tente a wordo fortifica. Profesionalnan a wordo capacita den 
diferente departamento, medico forensico a wordo instala, 
recherchenan a wordo entrena, y tin un luga specifico cu ta 
Bureau Sostenemi cu ta atende cu denuncianan (i.e., meld- 
punt). 


Hues a cambia nan maneho con ta trata e casonan aki, cual 
ta resulta cu castigonan ta baha mas pisa riba esnan cu a 
wordo haya culpabel, Tevreden a remarca. 


Awe tin un proceso di interogacion cu ta cana miho, tin un 
camber adecua pa ‘vang op’ e muchanan, un medico foren- 
sico cu por busca evidencianan y DNA di cual tur esakinan 
ta crea un miho dossier pa bringa e caso pa e victima dilanti 
hues. Maske Aruba a dal stapnan grandi riba e tereno aki 
desde 2019 bin ariba, e duro realidad ta cu bo no por evita 
e casonan lamentabel aki. 


Parlamento a haci su parti y Gobierno y departamentonan 
tambe. E lider di fraccion di MEP a señala cu Parlamento 
a atende cu leynan pa locual ta hisa e castigonan, pero 
tambe a pidi Ministerio Publico pa ahusta su normanan den 
atende cu e casonan aki. Ministerio Publico a cumpli den 
adapta esakinan pa asina e acusadonan por wordo husga 
mas fuerte. Na Aruba awor castigo cu ta trata abuso, ta mas 
halto cu na Hulanda. 


Prevencion ta keda e solucion 
No ta solamente castigonan a wordo aumenta pero tambe 
programanan di prevencion a wordo aumenta. Programanan 
manera ‘Mi Mes Un Heroe’ pa conscientisa muchanan desde 
un edad hoben caba con pa tin un bos y con pa reconoce 
e diferente tipo di abusonan manera negligencia, abuso 
sexual, abuso emocional y abuso verbal y fisico. Parlamento 
ta orguyoso di por tawata parti di a percura pa esakinan. 


Metodonan di traha pa e profesionalnan riba veld a wordo 
mehora. Sin lubida introduccion di ‘Codigo di Proteccion’, 
introduccion di ‘Signs of Safety’, ‘Early intervention’ y 
‘Toolkit Digital’ pa tur profesional di e veld medico, hudicial, 
social y enseñansa. 


E cambionan haci desde 2019 bin ariba ta dunando resul- 
tado. E continuacion di entrenamento y fortificacion di 
departamentonan ta andando. Sinembargo mayoria abuso 
ta tuma luga den e nucleo di confiansa. P’esey prevencion 
ta keda e miho solucion. Estadistica ta mustra cu esnan mas 
cerca ta esnan cu ta comete e abuso hopi bes. Cada un di 
nos tambe tin di bira parti di e solucion fortificando y prote- 
hando e mucha den un nucleo sigur. Con sigur bo nucleo ta? 
Hendrik Tevreden a conclui. 


Parlamentario Hendrik Tevreden ta accentua riba e hecho 


Tin cambio legislativo contra abuso sexual di mucha 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Expresion di Van Huffelen ta un bofta den cara di nos Prome 
Minister. Secretario di Estado van Huffelen a expresa di no 
por confia palabra ni firma di nos Prome Minister. Un expre- 
sion hopi pisa den direccion di nos Prome Minister. Esaki ta 
duna nos di compronde cu nos Prome Minister no tin nada 
mas di busca na Hulanda. Nos tin un Prome Minister cu no 
ta gosa di integridad den Reino Hulandes. Miho bisa Aruba 
su gobierno no tin integridad den bista di Reino Hulandes. 
Hulanda a keda duna nos Prome Minister cabuya pa e horca 
su mes. 


Otro expresion cu ta yamativo ta esun di sr. Kamperveen 
di RAIZ. El a laga sa cu nan lo scoge ki ora nan ta atende 
reunion yama pa president di Parlamento. No por conclui 
nada otro na prome luga cu e fin di Gabinete Wever Croes ta 
na caminda como tambe cu e presidente di Parlamento no 
tin nada di bisa. Partido RAIZ a pone machete na garganta 
di e coalicion forma pa partido MEP y RAIZ. Hopi tristo si 
ta cu parlamentarionan cu a core campaña cu promesa di 
sirbi pueblo ta prefera di sirbi nan interes personal enbes di 
interes general. 


E salto mortal di e gobierno aki a yega na su fin. Locual cu 
nos por a mira e minister di energia haci ta nada otro di 
confirma cu e no tin ningun argumento mas pa gaña pueblo 
y diripiente e ta bin cu e noticia cu otro aña Armstrong Oil 
and Gas Inc. ta bay cuminsa bora na costa noord di nos isla. 


Mesun cos e minister a haci na december 2020 y e unico 
cos cu el a logra ta di dividi Quantum y Eagle LNG y te awe a 
keda na promesa falso. Awor e berdad a sali na cla. Partido 
MEP tur su promesanan falso a cay na awa. 


Hopi tristo pa mira con nos Cuerpo Policial a wordo maltrata 
bou di e gobernacion di partido MEP. Gobierno no ta paga 
nada di locual cu ta gastonan corespondiente di nos cuerpo 
policial. Gobierno no ta paga bon di cuminda, takelwagen y 
ultimo aki mas di 7 luna e compania di helicopter no ta ricibi 
ningun pago for di gobierno. Si suma tur e debenan aki anto 
nos por papia di mas cu 3 miyon florin. Awor diripiente tin 
placa pa paga un radio emisora pa bin cu un programa na un 
suma di 700 mil florin pa conscientisa nos pueblo di prob- 
lema den trafico. 


Na mas di un ocasion nos a bisa cu ora cu un gobierno ta 
bay contra di principionan di Dios tardi of tempran husticia 
di Dios lo bati na su porta. Bo no por separa estado for di 
religion. Nada no por bay bon si saca Dios for di nos gober- 
nacion. Esaki ta locual netamente ta pasando pa hopi tempo 
caba. Un gobierno cu no tin temor di Dios ta un gobierno 
caminda inhusticia ta tuma luga. Tin hopi inhusticia a tuma 
luga bou di e gobierno aki y su fin ta na caminda. 


Papa Dios a kita su pidjama y e ora di berdad a yega. Dios 
su tempo ta perfecto. E ora di nos supuestamente parla- 
mentarionan cristian tambe a yega. Nan no a para pa prin- 
cipionan di Dios sino nan propio interes. Partido Curpa ta 
e unico partido cu for di un principio a para pa e nucleo 
familiar y e bienestar di nos criaturanan. Pa partido Curpa e 
matrimonio ta entre homber y hende muhe. Hende kier bin 
daña e diseño di Dios. Partido Curpa ta e unico alternativa. 


Eric Ras(Curpa): 


Baha pasobra boso ta zink Aruba 


Expresion di e fundado di MEP cu ta valido p’e gobierno actual 


Diabierna, 1 Maart 2024 
AWEMainta 
POLITICA 
13 


H 
otel Secrets lo por bira un exito grandi 
p’e desaroyo di San Nicolas, pero esaki ta 
rekeri accionnan multi disciplinario di parti di 
gobierno. Mirando cu ta trata aki di un ho- 
tel “all inclusive”, un bon comunicacion entre 
gobierno y mando di e hotel ta necesario pa 
por crea un “spin off” pa e negoshinan local, 
pa nan p 
or duna nan servicio na e clientenan di e hotel. 


Tin varios articulo den ley cu ta cubri, entre 
otro, proteccion di naturalesa, con ta yena 
cupo di trabou. Hotel Secrets lo t’e prome y 
mi ta spera e ultimo hotel grandi pariba di 
brug. P’e motibo aki mi a entrega un mocion 
pa gobierno, enfatisando e importancia no 
solamente pa cumpli cu e leynan aki, pero pa 
haci un extra esfuerso, tuma mas iniciativa 
pa percura cu e proyecto aki sali mas benefi- 
cioso posibel pa Pueblo di Aruba y desaroyo 
di San Nicolas. Mientras cu ta proteha nos 
medio ambiente y cultura. 


Mi ta contento cu ya caba nos Minister di 
Labor a informa cu el lo duna sosten cu un 
“job fair” na San Nicolas, specialmente p’e 
proyecto di Hotel Secrets. Lo tin alrededor 
di 600 cupo di trabou den diferente ramo y 
nivel. Ideal lo ta si nos hendenan local mes 
ocupa gran mayoria di e trabounan aki. Asina 
ta minimalisa e necesidad di busca mas hende 
di exterior y por baha e cifra di desempleo. 
Tambe, e ta un oportunidad pa hende cu ya 
caba ta trahando den sector hotelero, pero cu 
ta biba pariba di brug pa por traha mas cerca 
di cas y asina spaar hopi placa y tempo na 
transporte. 


Si en berdad e hotel ta habri su porta fin di 
aña aki, e urgencia pa gobierno instala e 
comision cu mi a pidi pa renoba mainstreet di 
San Nicolas ta bira mas grandi, pa ora e hotel 
habri e centro di San Nicolas lo tin suficiente 
pa ofrece. 


E mesun minister di Labor lo por asisti esnan 
cu ta desea di traha den un hotel, pero kisas 
mester di un curso. Tur esaki ta rekeri un 
colaboracion estrecho cu mando di Hotel 


Parlamentario Alvin Molina (MEP): 


Nos kier Secrets, pero gobierno ta cla? 


Secrets. Solamente cu bon boluntad di nan banda un colaboracion exitoso 
ta posibel. Por ultimo, mi ta contento cu nan a vocifera di ta dispuesto. Na 
final esaki lo ta beneficioso pa Pueblo di Aruba, Hotel Secrets y pa nan 
clientenan. Na december 2024 Hotel Secrets lo habri su porta, trabou tin. 

WILLEMSTAD – Hunto cu Sint Maarten y CBCS, Corsou 
a logra haya un solucion pa e problematica cerca ENNIA. 
E solucion aki lo alcapara un parti considerabel di e presu- 
puesto di e pais, sinembargo, Corsou ainda tin algun espacio 
financiero. Awor ta e momento pa probecha e espacio aki 
pa atende cu e sobra riesgonan presupuestario, manera e 
posicion di debe y e deficitnan den cuido y siguridad social, 
tal como Colegio di supervision financiero Corsou y Sint 
Maarten (Cft) a enfatisa den combersacionnan reciente cu 
Gobierno di Corsou. 


Na final di 2023, hunto cu Sint Maarten y Banco Central di 
Corsou y Sint Maarten como administrado y supervisor di 
ENNIA, Corsou a yega na un acuerdo tocante di un solu- 
cion pa e problemanan cerca ENNIA. Como parti di e solu- 
cion aki, Corsou ta compromete su mes na un contribucion 
anual di ANG 30 miyon entrante 2027, pa un periodo di 30 
aña. A pesar di e desaroyo economico faborabel di Corsou, 
un maneho presupuestario prudente – en parti den e marco 
di e obligacion aki – ta di sumo importancia. 


Riesgonan pa e presupuesto 
Ta asina cu e presupuesto di Corsou conoce algun riesgo 
cu por (sigui) presiona e presupuesto di e pais. Cft ta seria- 
mente preocupa p’e delicades continuo di e situacion finan- 
ciero di Curaçao Medical Center (CMC) y a enfatisa cu pa 
mas tarda na 2024 lo mester soluciona esaki structural- 
mente. E situacion di CMC ta un ehemplo pa excelencia di e 
necesidad mas amplio pa reformacion den cuido. Corsou ta 
gasta un parti relativamente grandi di su producto nacional 
bruto na cuido. Si no implementa reformanan, contribu- 
cionnan adicional for di e presupuesto di e pais ta inevitabel. 


Ademas, Cft te ainda ta preocupa pa e ingresonan ainda 
insigur di e fee di licencia pa oferentenan di weganan di 
azar. Ta importante pa mitiga e riesgonan aki mas pronto 
posibel. Awor cu a yega na un solucion pa ENNIA, Corsou a 
bolbe drenta den negociacion tocante di e tasa di interes di 
e prestamo pa sosten di likides refinancia di ANG 911 miyon. 
Si ta asina cu Hulanda efectivamente ta baha e interes riba 
e prestamo aki, lo ta bon pa Corsou no uza e espacio finan- 
ciero aki mesora incrementando otro gastonan, sino emplea 
esaki pa amortisacion di debe y inversionnan. 


Cft a enfatisa tambe e importancia di inversionnan y refor- 
manan duradero. Banda di un maneho presupuestario 
prudente, inversionnan y reformanan ta e pilarnan riba cua 
Corsou por realisa un crecemento economico duradero y 
garantisa e viabilidad di e pago di su debenan. 


Pa 2024, Corsou ta presupuesta ANG 133 miyon pa inver- 
sionnan nobo, parcialmente financia mediante prestamonan 
nobo contrata. Sinembargo, e capacidad di implementacion 
te ainda ta limita. Na 2023, Corsou a realisa aproximada- 
mente mitar di e inversionnan proyecta. P’esey, Cft a urgi 
Corsou pa aclara e planificacion di likides di e pais, pa asina 
reconcilia e inversionnan cu e normalisacion di e posicion di 
debe aumenta. Den e contexto aki, tambe ta di importancia 
pa identifica debidamente e riesgonan presupuestario. 


Cft ta conseha Corsou pa keda actua di manera decisivo y 
pa mitiga diligentemente tur riesgo p’e presupuesto. 


Cft tocante Corsou: 


Awor t’e momento pa atende cu riesgonan presupuestario 


Inversionnan y reformanan, huntu cu maneho presupuestario prudente, ta e pilarnan riba cua Corsou por 


realisa un crecemento economico duradero y garantisa e viabilidad di e pago di su debenan. 


Potret: Nathan Roosberg 


WILLEMSTAD - Diahuebs 29 di februari 2024 alrededor 
di 10.49’or di mainta, Central di Polis a ricibi informa- 
cion cu tin un dama cu no ta duna señal di bida den area 
di Playa Gipy na Westpunt. 


E unidad cu e yega n’e sitio a tuma nota di e dama den 
e mondi ariba menciona y cu señalnan di violencia na su 
curpa. Alrededor di 12.20’or dokter di polis cu a presenta 
n’e sitio a constata morto. 


Riba ordo di Fiscal di Ministerio Publico a confisca e curpa 
pa mas investigacion. Departamentonan di recherche ta 
continua cu investigacion di e caso ariba menciona. 


Dama haya morto den 
mondi na Wespunt 

D 
en un tremendo wega caminda 
tawata tin un yobida di gol, y cu 
dos rival cu a bay cabes cabes, golpi pa 
golpi, e mucha nan di Angochi, Sport- 
boys ta propina Santa Fe su prome der- 
ota di e di dos edicion di Division Honor 
copa plata y ta sacudi e tabla di posi- 
cion despues di dos fecha. 


Sportboys ta debutando den Copa 
Honor Plata. Santa Fe tawata favorito 
pa gana e wega aki, mirando e calidad 
di hungadonan cu nan tin y nan amplio 
experiencia den Division Honor. Pone 
riba dje cu Santa Fe tin e delega di 
tur e team nan di Santa Cruz y no a 
perde cu un di nan den basta tempo, 
tur cos tawata mustra un “walk in the 


park” pa e mucha nan dirigi pa Gerald 
De Freitas. Es mas den Debut ta strika 
su prome 3 punto cu un goleada di 6-2 
riba Caravel. 
Cos 
tawata 
mustra 
complica 
pa 
Sportboys, pero E muchanan di Angochi 
a bin cu intencion serio e anochi aki. Cu 
dos gol den e prome 30 minuut di Jose 
Galvis Billardo, Sportboys ta tuma un 
bentaha amplio, pero net prome cu half 
time Hugo Robert ta corta ventaha pa 
medio di un penalty y asina half time ta 
bay aden 2-1 na fabor di e Mucha nan 
di Angochi. 


Na di 61 minuut Richmar Kelly ta haci 
e wega 3-1 pa Sportboys y cos tawata 
mustra cu e wega tawata riba ice, pero 
Santa Fe ta reacciona den bon forma 
y cu otro gol di Hugo Roberts na di 
67 minuut y un di Yong Heng He na di 
74 minuut Santa Fe ta logra empata 
e wega na 3 pa banda. Cu biento na 
nan fabor Santa Fe a sigui presiona 
buscando e gol di victoria, pero ta 
Bryan Susebeek di Sportboys cu na di 
89 minuut ta pone e bala den net pa 


haci e wega 4-3 y duna e muchanan di 
Angochi e victoria importante aki. 
Sigur un victoria historico ya cu ultimo 
biaha cu Sportboys a gana un team 
di Division di Honor, ainda Sr.Nelson 
Oduber tawata prome minister. Cu e 
victoria aki Sportboys ta yega 4 punto 
y ta pasa ocupa e di dos luga lagando 
Santa Fe na di 3 luga. E Muchanan di 
Angochi a tumba un team grandi y 
si nan kier bira un berdadero “Giant 
Killer” nan lo mester pasa un otro 
prueba grandi diadomingo awor ora 
nan topa e Speransa berde di Savaneta, 
S.V. La Fama. 


E oncena di Savaneta ta bin di dos 
victoria grandi marcando un total di 
18 gol den su prome dos wega nan y 
ta mustra mas manera un bulldozer 
berde cu motor di Ferrari. Pero bala ta 
rondo y un invitacion ta bay na e bario 
di Angochi y Santa Cruz en general 
pa diadomingo awor baha bay Noord 
na Compleho Deportivo Frans Figaroa 
caminda cu pa 8or di anochi, Sport 
boys ta topa SV La Fama. 


Futbol Division Honor Plata 


Sportboys ta gana Santa Fe 4-3 y ta tumba un grandi 

T 
abata amor na prome bista, e dia cu e escultura di Driekiel a 
keda instala riba e rotonde di Amsterdam Manor, Eagle Beach. 
E isla a namora totalmente di esaki manera si semper e tabata pre- 
sente. ARTopia, un fundacion di arte publico a asigna artista local 
Gilber Senchi pa crea un piesa monumental di arte publico pa e ro- 
tonde aki unda el a entrega un turtuga di dos tonelada di Bronze for 
di Cartagena, Colombia cual mester a wordo transporta pa Aruba. 


E ta zona facil pero e no tabata facil mes. E idea pa asigna arte pa 
e rotondenan di Watty Vos Blvd, 25km, 13 rotonde den 4 diferente 
diseño - tabata sugerencia di e compania encarga den traha e vena 
di trafico y sosteni pa nan accountant Grant Thornton. 
FMA, Fundacion Museo Aruba a wordo acerca y mientras cu nan 
fondo ta limita, curator Renwich Heronimo a responde cu hopi entu- 
siasmo y UNOCA a yuda cu e inversion inicial. TurtugAruba a pusha 
duro pa esaki bira un turtuga Leatherback di lama, esun di mas 
pisa y grandi den specie di turtuga, cual ta frecuentemente bini 
nos lama y unda danki na vigilancia di basta decada pa medio di 
TurtugAruba nan ta protegi y nan ta sigui bin pone webo pa sigura 
nan sobrevivencia di specie. 
Mientras cu Senchi tabata finalisa e diseño, ARTopia funda pa varios 
sponsor, incluyendo Papiamento Restaurant, a bini cu mas part- 
nernan manera Aruba Tourism Authority, Divi Resorts, Boolchands, 
Noraima Pietersz, Farina & Tony van Veen, TPEF, Amsterdam Manor 
Beach Resort, Manchebo Beach Resort & Spa, Costa Linda Beach 
Resort, Ewald Biemans, y AHATA. 
E siman aki e Papiamento Restaurant, Cigar Lounge, dos di e sponsor 
cu a yuda den transporta Lukasz Slominski, hefe di Molo Holdings 
sa, e doño actual di Manchebo Beach Resort & Spa, William ‘Bill’ 
Crona Board Director di Eight Continent Aruba, a topa cu Senchi 
pa un presentacion interactivo. Sencho a introduci su catalog di 
arte na Slominski y despues a regal’e un mini Driekiel como toke de 
aprecio. E prome Mini Driekiel a wordo duna na Princess Cathalina 
Amalia Beatrix Carmen Victoria, princess di Orange Nassau kende 
a bishita Aruba cu su mayornan aña pasa. 
Crona a keda presenta cu un mini conch, un replica di e rotonde 
di Divi dedica na Alex Nieuwmeyer paz descanse. Famia Slominski 
a bay riba vacacion na Aruba den 2020 y nan ta originalmente for 
di Poland. Nan a funda un compania hotelero dinamico na 2017 y 
tabata buscando oportunidadnan na unda cu casualmente a stop 
na Manchebo pa bebe algo. E resto ta historia. Segun Slominski, e 
famia a enamora di e beach, e localidad y ambiente, anto a dicidi 
di agrega Aruba riba nan lista di Molo Hotels su localidadnan. 
“Nos tabata contento di por a contribui na escultura di Driekiel y 
embeyecemento di e area”, Slominski ta bisa, kende su compania 
awo ta localisa na United Kingdom cu su oficina principal na 
Switzerland. 


Sponsors di Eagle Beach Driekiel a haya nan reconocemento 

C 
u un ekipo di 50 persona entre e miembronan di A.T.A. 
(Aruba Tourism Authority), e hotelnan, e touroperator- 
nan, Aruba Convention Bureau (ACB), DMC (Destination 
Management Company) y Aeropuerto di Aruba Reina Beat- 
rix (AAA), nos isla ta comparti cada un di e strategianan cu 
lo implementa durante 2024 pa atrae turista nobo. 


Prome cu e participacion na ANATO, oficina di Turismo di 
Aruba tabata parti di e buelta di negoshi Pre-Anato, na 
Medellin, den compania di Eagle Hotel Aruba, caminda a 
duna entrenamento tocante destino, strategia comercial 
2024 y rekisito di entrada. 


Aruba a lansa su strategia global ‘El Efecto Aruba’, cu ta 
basa riba tur loke cada local ta transmiti, cada luga y cada 
experiencia cu e bishitante ta biba na Aruba y cu ta dura den 
tempo. 


Fuera di esey, e aña aki Aruba lo busca pa mantene e mesun 
cantidad di turista Colombiano cu el a atrae durante 2023, 
siendo e aña record, logrando e yegada di alrededor di 50 
mil pasahero. P’e edicion aki di Anato, “La Isla Feliz” ta busca 
pa impulsa e destino door di actualisa e producto rond di e 
experiencianan autentico, personalisa y mehora e oportun- 
idad di gasto cu mas enfoke riba bienestar, medio ambiente 
y gastronomia. 


Pa aña 2024 Aruba tin como meta pa yega na un total di 50 
mil pasahero Colombiano, es decir mantene e mesun cant- 
idad cu a obtene na aña 2023, e aña cu mas pasahero a 
atrae for di e pais aki, loke ta demostra cu nos ta kere den 
Colombia y ta confia den e industria turistico. Ademas, e 
rutanan nobo cu ta conecta Colombia cu Aruba tambe a 
permiti cu a yega na e cifra aki. Di un otro banda, na nivel 
Latino Americano, ta spera di crece cu 28% compara cu aña 
2023. Lo mantene e mesun inversion di mercadeo similar 
pa e mercado Colombiano na aña 2023 cu hopi enfoke riba 
promocion y posicionamento di marca. 


Aruba lo sigui fortalece nos relacion cu diferente aliado 
(aerolinea, tour operator, mayorista, agencia di biahe, medio 
di comunicacion y influencer) pa haci e destino conoci, p’e 
biaheronan Colombiano y Latino Americano por scoge y 
biba un experiencia di gran categoria na Aruba. 


E mercado clave di Latino America, ta conta cu un demanda 
halto di e Colombiano pa bishita Aruba y na mes momento 
ta dispone di un cantidad di asiento y aerolinea pa yega n’e 
Isla Feliz. P’e motibo aki ta anima e biaheronan Colombiano 
pa scoge Aruba como nan siguiente destinacion pa bishita 
den famia, grupo di amigo, pareha of nan so. Na otro banda, 
a probecha presencia di e marca durante henter aña cu un 
strategia global cu lo ta semper activo, ‘E Efecto Aruba’ pa 
posiciona e destino como un isla unda tur hende ta feliz. 


El Efecto Aruba 
El Efecto Aruba’, ta un campaña global cu ta busca enfoca 
comunicacion, den cua bishita Aruba no solamente pa bay 
vakantie of pasa un bon momento, pero ta trata di laga un 
sensacion positivo cu ta dura pa hopi tempo. E transmision 
di ‘El Efecto Aruba’ ta cuminsa cu e caracteristica mas atrac- 
tivo di e isla: e beach cu santo blanco infinito y awa cris- 
talino, un dia na beach ta un dia bon probecha, tuma solo y 
yena cu e calor di Aruba cu bo mester tanto p’e biahe bek pa 
cas. E beyesa natural di nos isla mester ta experencia liber y 
completamente bou di nos solo. No tin un manera incorecto 
pa ta cu naturalesa na Aruba. 


‘El Efecto Aruba’ no ta importa si bo tin 5 of 50 aña: e efecto 
aki ta sinti pa cualkier persona cu ta habri su mes n’e magia 
di Aruba. Pues, si e biaheronan ta buscando algo cu mayor y 
yiu, amigo, pareha, nan no mester busca mas: E Isla Feliz t’e 
contesta y esaki ta loke Aruba kier transmiti den aña 2024. 


A lansa campaña ‘El Efecto Aruba’ p’e mercado Colombiano 

E 
siman aki a tuma luga un evento organisa pa e departa- 
mento MICE di Oficina di Turismo na Hotel Four Seasons 
Casa Medina, na Bogota, Colombia. E evento, cu a conta cu 
participacion di e agencianan clave cu ta enfoca riba grupo, 
a reconoce e agencia cu a trece mas grupo pa Aruba duran- 
te aña 2023. Na mes momento a anuncia e incentivo pa aña 
2024, un bonus di 500 dollar, pa e agencia cu atrae un trip 
asina pa un grupo. 


MICE ta para pa “Meetings, Incentives, Conferences and 
Exhibitions” y ta representa un parti lucrativo di e industria 
turistico rond mundo. Ta referi tambe na MICE ora ta papia 
di “Business Tourism” of tambe “Business Events”. Den e 
industria aki, hopi biaha sa uza mas terminologia pa referi 
na e segmento aki, manera ta agencianan yama Destination 
Management Company (DMC), Professional Conference 
Organiser (PCO), Incentive Travel of Fam Trip. 


Na Aruba Tourism Authority (A.T.A.), Jerusha Rasmijn 
ta encabesa e departamento Aruba Convention Bureau, 
cu ta atrae grupo for di rond mundo. P’e mercado Latino 
Americano a ofrece un extra bonus mara na algun condi- 
cion, manera ta: 
• E contracto di grupo mester ta firma y cera prome cu dia 
30 di april 2024 
• E contracto mester ta registra y inclui den e sistema cu un 
copia 
• Ta valido pa grupo entre aña 2024 y 2025. 


Ronella Croes, CEO di Oficina di Turismo Aruba a hiba 
palabra durante e evento. El a conta e invitadonan cu na 
aña 2023, Aruba a ricibi 1,243,554 bishitante, cu a repre- 
senta un crecemento di 13% versus aña 2022 y 11% 
versus aña 2019. Latino America, specificamente a genera 
126,907 bishitante cu a nifica un aumento di 56% di turista 
versus aña 2022 y un 38% versus aña 2019, convertiendo 
asina den e di dos mercado mas importante pa Aruba cu un 
market share di 10.5%. 


E mercado principal di Latino America ta Colombia y el a 
genera mas di 51 mil pasahero, cual tabata un cifra record 
p’e mercado y cu a surpasa e resultadonan spera. Colombia 
a crece cu 54.8% versus aña 2022 y 60% versus aña 2019. 
Esaki ta debi n’e strategia di mercadeo y benta den mercado, 
e apertura di ruta nobo cu aerolinea manera Wingo y Avianca 
cu ta sigui confia den e destino y cu tin varios vuelo directo 
for di Bogotá, Cali y Medellín. 


“Pa loke ta trata e gruponan MICE, nos ta satisfecho cu e 


resultadonan obteni durante aña 2023. Aruba a registra 15 
grupo di e region Latino Americano, cu a representa 2.462 
stay-over, di Colombia specificamente tabatin dos grupo. E 
gruponan aki a varia for di programa di incentivo, farmacia 
y compania di seguro, te cu deporte y grupo social”, di 
acuerdo cu Ronella Croes. 


Oficina di Turismo ta spera cu pa aña 2024, lo consolida e 
grupo for di Latino America mas y mas, specificamente for 
di Colombia y asina consolida e strategia MICE den e region. 
“Nos ta sigur cu nos por crece mas den e segmento di biahe 
corporativo y di incentivo si nos sigui traha hunto. For di 
Aruba, conta cu nos pa logra esaki”, asina e ehecutivo di 
A.T.A. a finalisa bisando memey di un gran aplauso di tur e 
mayoristanan presente. 


Na final, Jerusha Rasmijn di Aruba Convention Bureau hunto 
cu Jordan Schlipken, director di A.T.A. Latino America a 
honra William Diaz, di e grupo mayorista “Seis Continentes” 
di Bucaramanga, cu un Strea Award. El a aprecia masha y 
a priminti di sigui bende Aruba mas ainda den e mercado 
Colombiano. 


Na Colombia: 


A topa agencianan cu ta trece grupo di incentivo pa Aruba 

S 
iman pasa a sali for di Aruba nos Miss Teen Aruba In- 
ternational Emily Anne Andrews pa representa Aruba 
na Miss Teen Grand Universe na Cartagena Colombia. Du- 
rante full e siman Emily a sa di destaca y diamars ultimo 
den e eleccion final Aruba a logra un puesto den e 12 final- 
istanan y tambe a logra e premio di Best Smile.  


Emily a luci un trahe di gala diseña door di Endy Croes 
y cosi pa Verena Lian. Su estilismo a keda na encargo di 
Allan Kock.  


Nos ta felicita Sr. George Winterdaal cu ta na cabes di GLW 
Foundation pa un biaha mas trece otro logro pa nos Isla y 
nos ta contento cu e trabou realisa pa nos representante...  


E team Aruba ta yega diahuebs atardi pa 4.15 cu Avianca y 
bo ta keda invita pa bin yam’e Bon Bini na Aruba. 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Aruba ta logra Top 12 y ‘Best Smile’ den Miss Teen Grand Universe 2024 

E 
n conexion cu Dia Internacional di Hende Muhe diabi- 
erna 8 di maart, Lider di MEP Evelyn Wever-Croes, den 
nomber di Partido MEP ta organisa un encuentro na CEDE 
di MEP na Santa Cruz. 


E dia aki ta wordo conmemora rond di henter mundo pa 
conscientisa riba e importancia pa empodera muhenan 
den tur tereno, pa asina nan por empodera y apoya otro. 
Igualdad di genero ta e desafio mas grandi actualmente 
den materia di derechonan humano y e progreso di e hende 
muhe ta un factor cu ta beneficia henter e humanidad. 
Riba e dia aki no solamente ta celebra tur derechonan cu 
ya muhenan a logra, sino sigui demanda tur cu falta pa 
alcansa. Tur hende muhe por ta un lider y asina apoya otro 
pa logra esaki tambe. 


Durante un anochi di Wine & Cheese partido MEP lo celebra 
e Dia Internacional di Hende Muhe e aña aki. E orador pa e 
anochi aki lo ta psicologo Antoniette Geerman y e topico ta 
“Positive Mindset”. Tur esnan interesa por registra un scan 
di QR Code y via e link : https://positivemindset.rsvpify.com 
of via telefon 5685065 y riba e pagina di Facebook di MEP. 


Lider di MEP, Evelyn Wever-Croes ta gradici Shannon 
Henriquez y comision di actividad cu un biaha mas ta 
organisa e evento grandi aki y ta invita tur muhenan fuerte, 
inteligente, poderoso y talentoso pa bin celebra hunto e dia 
grandi aki na CEDE di MEP. 


Partido MEP ta organisa 


Encuentro pa hende muhe riba Dia Internacional di Hende Muhe 


Tema: mente positivo 

M 
anera a informa caba Fundacion Corector di Papiamen- 
to a cuminsa cu un curso di nivel avansa cu ta e curso 
‘Dominio di Idioma’. Na october aña pasa FCP a habri in- 
scripcion pa e prueba di admision pa e curso y na luna di 
januari 2024 e curso a start sali. E curso tin 4 modulo y na 
final e cursistanan lo tin mas conocemento y dominio di nos 
dushi Papiamento. 


Dr. Joyce Pereira y Sr. Ramon Todd Dandaré Mag. Ling. a 
gusta e idea di e curso avansa aki y a pone nan experticio 
disponibel pa e docentenan por a cuminsa hinca e contenido 
di e curso den otro. Tin 3 docente di Papiamento cu a pone 
nan mes disponibel pa duna e curso cu ta tuma luga tur 
diasabra na Biblioteca Nacional Aruba. E curso a cuminsa 
cu un total di 21 participante cu ya caba tabatin un base di 
conocemento di Papiamento. 


Di mes pa hinca un curso asina den otro tin gasto envolvi. 
Ta pa e motibo aki FCP ta gradici ARUBA Bank cu a kere den 
e curso y a contribui cu un donacion pa e preparacion y na 
UNOCA cu a mira e importancia di un curso asina pa nos 


idioma Papiamento y ta cofinancia e proyecto aki. Tambe FCP 
ta hopi gradicido na BNA cu semper ta habri su portanan y 
salanan pa fundacion organisa su cursonan y otro actividad. 


FCP ta gradici tur cursista pa e confiansa y ta desea nan 
hopi exito y perseverancia pa sigui te na final. 


Curso Dominio di Idioma di Papiamento 

D 
urante cuaresma ta conoci cu pisca ta bira scars. 
Net den e tempo cu mas hende ta activamente 
buscando pa come pisca fresco. Mas tanto esnan cu 
ta sigui e tradicion catolico unda cu ta come pisca dia- 
bierna. Esaki ta bira un punto di atencion. Pero dicon 
pisca ta bira scars? 


No ta unicamente e demanda ta subi manera ta implica 
aki riba. Berdad tin mas demanda pa pisca durante 
cuaresma door di e.o. e tradicion cristian catolico cu ta 
contribui cu mas hende ta busca pa come pisca den e 
temporada aki. Sinembargo esey no ta e unico motibo. 


Ademas di e aumento di demanda, varios otro factor 
ta contribui pa causa e scarsedad percibi. E tempo- 
rada ta coincidi cu biento duro. Biento di cuaresma ta 
bon conoci. P’esey antes tempo cu ta subi fli, ta den 
cuaresma ta cuminsa, paso tin biento duro. Biento 
hopi duro ta trece hopi biaha ola halto y lama malo cu 
ne tambe. Tur esakinan ta dificulta e piscado local di 
trece pisca. 


Hunto cu e factornan aki ta bin cu ne tambe cu e awa 
mes ta malo pa pisca. E ta un periodo cu e awa ta 
birando berde, pero no e berde cu ta trece cuminda pa 
pisca y pisca grandi su tras. Tin ora e ta trece olanan 
grandi di labadera of deiningen na Hulandes cu ta haci 
dificil salida di boto y sa trece hasta kwal den awa. Tur 
esakinan ta contribui cu ta mas dificil pa gara y asina 
tin menos pisca ta bin tera pa abastece publico. 


E periodo ta cay tambe den e “high season” di turismo 
cual tambe ta subi e demanda pa pisca. Pensa riba e 
hotelnan y restaurantnan di cual tur ta ofrece pisca of 
“catch of the day” of ta ofrece plato local cual ta encera 
pisca. Hopi biaha e consumo di turismo of Horeca ta 
bay a costo di abastece e consumidor local cu ta sinti 
cu ta mas dificil haya pisca. 


Pa e piscado, esaki ta un periodo fastioso con cu bo 
kier mir’e. Un bon strategia cu nos kier recomenda ta 
pa cumpra pisca henter aña largo cu mesun frecuencia. 
Si por, traha lasonan cu piscado of bendedo di pisca. 
No keha mucho di prijs paso e piscado tin gasto halto 
cu ne y e sa ki trabou e ta pasa pa garel’e. Dun’e su 
respet y balor y sigur no antagonisa e humilde piscado. 
Di e forma ey, ta yuda e piscado stabilisa su ofishi y 
tambe abo, como cliente, lo tin mas conocemento den 
e trabounan duro di piscamento y asina abo como 
cliente ta haya mas chens di cumpra pisca fresco den 
e temporada di cuaresma. 


Dicon pisca ta bira scars durante periodo di cuaresma 

C 
omicion pa celebra “Dia Internacio- 
nal di Hende Muhe” di Centro di Bario 
Playa Pabao (CBPP) ta invita nos hende- 
nan muhe y nan pareha pa un anochi inte- 
resante y sumamente informativo en con- 
exion cu Dia Internacional di Hende Muhe 
2024. E anochi aki lo ta na Centro di Bario 
Playa Pabao, diabierna dia 8 di maart ano- 
chi di 7 pm - 9pm. Entrada ta gratis. 


E sympatico y elegante notario sra. 
Rodrigez-Taekema lo ta nos orador principal 
cu capitulo 2, Riba peticion di e publico, cu 
ta desea mas di e temanan encuanto testa- 
ment, partnerschap registra, schenking y 
e libertad pa laga duna bo pertenencianan 
na esun cu abo kier. E aña aki ta agrega 
e tema di erfpacht recht. Nos por corda e 
sala “full house” aña pasa y e tantisimo 
preguntanan. 


Lo tin un ora social cu grupo di baile di 
CBPP, poemanan recita pa e poetanan 
Omaira Britten, Ruthy Vrieswijk y Ariana 
Koolman, cu ya por ser considera famia di 
CBPP y cu e dushi y fantastico canto di e 
homber “chikito grandi” cu sa kico ta crea 
dushi ambiente cu su potente bos: Quincy 
Hasham, y un of mas cantante sorpresa e 
biaha aki. 


Lo tin mas sorpresa agradabel y bunita 
durante e anochi di celebra dia Internacional 
di Hende Muhe aki den CBPP pa nos bunita 
hende muhenan di Playa Pabao y vecindario. 
Y lo tin un cariño sorpresa, recuerdo di e dia 
ey, p’e prome 50 muhenan cu yega CBPP. 


MC lo t’e dynamico cabayero presidente di 
CBPP Dennis Burke, e homber cu ta traha 
incansablemente pa su bario ya ta algo mas 
di 45 anja caba. Danki na Martijn Trading 
cu fielmente ta regala CBPP productonan 
importante y essencial cu ta wordo rifa den 
e publico presente. 


Di antemano danki na e demas instanci- 
anan cu ta coopera atrobe sea financiera- 
mente y of materialmente. Danki pa alegra 
e dia aki un crenchi mas. Den nomber di 
CBPP: Feliz Dia di Hende Muhe !!!! 


Diabierna 8 maart dia internacional di hende muhe 

Preguntanan tocante violencia fisico 
A 
uza 10 preguntanan pa midi e prevalencia di violencia 
fisico; Lo bo por bisa cu ta of tabata berdad cu: a. El a 
pasa bo un wanta, b. el a tira algo riba bo pa herida bo, c. el 
a pusha bo, lastra bo of ranca bo cabey, d. el a dal bo un mo- 
kete, e. el a suta bo, f. el a skop bo, g. el a purba di choca bo, 
h. el a purba di kima bo cu un obheto of cu un sigaria, i. el a 
menasa bo cu un cuchiu, j. el a menasa bo cu un revolver? 


Di e total di 661 respondientenan 97 {14.67%} a menciona 
cu nan a experiencia un of mas forma di e abuso aki. Esey 
kier men cu un di cada 7 hende muhe a yega di experiencia 
por lo menos un forma di e abuso aki. 


Mencionando e agresor 
Di e total di 97 respondiente, 36 {37.11%} a menciona nan 
casa of pareha; 47 {48.45%} a menciona un ex-pareha; 5 
respondiente a menciona: tur dos, loke ta 5.15% y 9 respon- 
diente loke ta 28%, no a contesta. 


EMOCION/SENTIMENTONAN TOCANTE VIOLENCIA FISICO 


E Tabel aki ta mustra cu e emocion mas menciona ta ¨mi 
tabatin miedo¨ {86.05%}, sigui pa ¨mi a sinti berguensa¨ 
y sigui despues pa ¨mi a sinti impotente¨. E opcionnan ¨mi 
tabata kere cu e ta normal¨y ¨mi a kere cu mi ta merece¨ 
a ser rechasa pa respectivamente 75.71% y 83.82%. Pero 
tog tabatin un di cada 4 respondiente cu ta pensa cu esey ta 
normal y 1 di cada 6 cu nan ta merece. 


Midimento di e frecuencia di e Violencia Fisico 
E frecuencia ta ser midi dor di pidi e respondientenan cuanto 
biaha esaki a pasa: ¨un biaha so; algun biaha; mas cu un 
biaha pa aña, pero no tur luna; por lo menos tur luna, pero 
no tur dia; {casi] tur dia; tabata varia; mi no por corda. 


E resultado ta lo siguiente: 
Un biaha: 24 resp cu ta 25%; algun biaha: 39 resp cu ta 
40.63%: mas cu un biaha pa aña, pero no tur luna: 10 resp 


cu ta 10.42%; por lo menos un biaha pa luna, pero no tur 
dia: 5 cu ta 5.21%: 
{casi} tur dia: 10, loke ta 10.42%; tabata varia: 10 loke ta 
10.42%; mi no por corda 1 resp loke ta 1.04%. 


E frecuencia mas menciona ta: algun biaha. 


Investigacion encuanto Violencia Domestico na Aruba 


Capitulo 4: Violencia Fisico 

D 
iamars 27 den parlamento di Aruba a trata e presupues- 
to di The Tourism product Enhancement Fund (TPEF) cu 
mester a wordo trata inicialmente dia 13 di februari. E ra- 
son cu a trat’e asina laat ta pasobra oposicion di MAS, y AVP 
no kier a duna ‘quorum’. Pa un reunion cuminsa mester tin 
11 o mas miembro presente y pa e reunion aki, tawata tin 
14 miembro cu a firma, pues presente, pero no kier a duna 
‘quorum’ pasobra dos miembro di coalicion cu rason valido 
a indica cu nan lo ta yegando un poco mas laat. 


Esaki sigur ta un actitud infantil di oposicion cu e intencion 
pa stroba gobierno di ehecuta un bunita proyecto turistico 
na San Nicolas. Fraccion di MEP tabatin y a haci diferente 
pregunta na Minister di Turismo ariba TPEF, entre otro dicon 
e beach di Eagle Beach ta sushi. Hopi di esnan cu ta campa 
ya caba a cuminsa bishita e area y nan kier pa e beach ta 
limpi. 


Nan mes a cuminsa haci limpi, pero mester di ayudo di e 
ploegnan pa logra esaki completamente. Parlamentario 
Hendrik Tevreden, Lider di Fraccion di MEP a indica: “Mi a 
pidi Minister di Turismo pa e interveni cu DOW pa controla 
esaki y puntra e ploegnan pasa o aumenta e dianan cu nan 
ta pasa pa mantene e area limpi. Kiermen mi ta sali fo’i e 
punto di bista cu pa e campamento aki, e area aki lo mester 
ta limpi pa esnan cu lo haci uzo di esaki. 


Proyecto di San Nicolas nobo 
Tevreden a sigui bisa cu e pretexto di Sra. Lopez -Tromp pa 
hustifica dicon e no tawata den sala concientemente tawata 
pasobra e no a firma acuerdo di gobernacion na Toren di 
Lighthouse entre Raiz y MEP. Lubidando cu el a huramenta 
‘naar eer en geweten’ pa traha pa Pais. Y e postura aki a 
haci cu e proyecto pa San Nicolas awe ta conoce un retraso 
pasobra ta tuma mas tempo awor pa por prepara pa e pago 
y ehecucion. 


“Sinembargo nos tin di remarca cu e proyecto pa San Nicolas 
no lo wordo para, pasobra nos ta kere cu e ta positivo pa e 
comunidad en general. Ta pa hopi tempo nos tabata pensa 
ta con por crea un fluho grandi di hende den centro di San 
Nicolas. Porfin cu esaki nos a logra di cuminsa”, e parlamen- 
tario a agrega. 


Den e presupuesto di TPEF 2024 tin Afl 350 mil pa e 
proyecto di World War II Memorial. Ta trata di un monu- 
mento y ruta mara na dje pa turista por bishita den gran 
escala den e area. E lo bira un monumento cu lo enfoca riba 
e papel crucial cu Aruba a hunga den WWII pa a duna ‘fuel’ 


na avionnan Mericano cu tawata sostene e flotanan aliado 
contra e Alemannan. 


Aruba a wordo bombardia p’e Alemannan e tempo ey. Nos 
pueblo a pasa momentonan di hopi tension. Hendenan a 
perde nan bida. Aruba tawata scur pa dianan y ohala cu algo 
asina no ripiti mas. Sinembargo awe nos ta bira un tragedia 
den un oportunidad unda cu e pueblo lo por beneficia di dje 
grandemente, Hendrik Tevreden a remarca. 


E proyecto tin diferente fase, y den fase 2 di e proyecto lo 
brinda un ‘walking tour’ na e bishitantenan y despues di 
basha parti di e muraya di refineria abou, e bishitante por 
mira loke a resta di e refineria cu a produci e ‘fuel’ contribuy- 
endo na victoria di forsanan aliado y fin di WWII. 
“Nos ta positivo cu esaki lo significa un fluho di bishitante 
grandi y constante den centro di San Nicolas. Cual bo por 
pensa cu lo yuda e comerciantenan existente, pero tambe 
esnan cu kier cuminsa cu negoshi. Djis imagina bo centro 
di San Nicolas tur mainta cu yen di hende ta cana. Pa mira 
muralnan, WWII proyecto, y djey pasa come of bebe algo 
rond. Cumpra un ‘souvenir’ di artesanonan, y djey sigui cu 
nan tour. Eynan nos ta bayendo y e direccion aki ta positivo. 
E proyecto aki ta mustra simpel, pero e efectonan por ta 
grandi, djis pensa con nos Palm Beach strip a cuminsa. 


Den sala mi a haci e peticion pa miembronan carga nan 
responsabilidad, no purba na tranca reunionnan, pasobra no 
ta gobierno bo ta logra tranca, bo ta stroba e proceso di nos 
Pais”, Parlamentario Hendrik Tevreden a finalisa bisando. 


Parlamentario Hendrik Tevreden: 


Presupuesto di TPEF c’un proyecto tremendo pa San Nicolas 

Receta 
TIEMPO PREVIO:5 minutos 
HORA DE COCINAR:30 minutos 
TIEMPO TOTAL:35 minutos 
2SERVICIO 


Ingredientes: 
2 Cuartos de pierna de pollo 
1 cucharada. Aceite de oliva 
1 cucharadita Pimienta negra 
1/2 taza de cebolla 
1 taza de tomate 
1 cucharada. De jengibre 
2 dientes de ajo 
1/8 taza de chile en polvo 
1/8 taza de curry en polvo 
1¼ cucharadita. Sal 
1½ taza de leche de coco 
1/2 taza de zanahoria 
1 taza de papa 
1/2 taza de agua 


Direcciones: 
1. Deshuesar los cuartos de muslo de pollo y cortarlos en 
trozos. 


  
2. Agregue aceite de oliva en una sartén a fuego medio, 
agregue los muslos de pollo, dore ambos lados hasta que 
se doren. Agregue la pimienta negra, la cebolla, el tomate y 
saltee para cocinar durante 2 a 3 minutos. 
  
3. En la misma sartén agrega el jengibre, el ajo, el chile en 
polvo, el curry en polvo, la sal, la leche de coco, la zanahoria, 
la papa, el agua, mezcla bien y deja hervir por 25 minutos. 
  
4. Transfiera a un recipiente de madera. Servir inmediata- 
mente. 


Pollo al curry con coco 


Pollo tierno cocido a fuego lento en curry y leche de coco, 
este pollo al curry con coco es una cena fácil en una sola olla y está repleto de maravillosos sabores 
con un toque picante. Servido con arroz caliente al vapor o cualquier pan de su elección. 

Fortaleza pa Famia 


Sinceramente, Pastor Marcel Balootje 


Proverbionan 13:20 ta bisa lo siguiente: Esun cu anda cu hende sabi, lo ta sabi, ma un compañero di hende bobo lo sufri 
daño. 


Nos tur mester corda cu Bon Conducta ta cuminsa na cas, for di chikito. Mas cla nos papia cu nos hubentud, sin sconde 
nada, bisa nan e cos manera e ta, sin dorna e palabra cu chuculati, pasobra berdad no tin mester di wordo dorna, berdad 
ta un adorno caba e ta un piedra precioso, pa tur esnan cu kier acept’e, carg’e y ward’e den nan mente y nan curason. 


Bobedad ta cuminsa ora bo ta cana cu mal amigo. 
1 Corintionan 15:33 ta bisa: Mal compania ta daña e bon custumber. 


Bobedad ta wordo reconoci inmediatamente den un hende su conducta, no ta bon pa yama hende bobo, pero si ta bon pa 
ora nos mira nos hubentud ta haci algo cu no ta bon, pa corda nan cu ta cos di bobo nan ta haci. 


○ Cana cu arma di candela/arma blanco ta cos di bobo. 
○ Cana cu un tas chikito ta bende droga enbes di bay scol ta cos di bobo. 
○ Stop di bay scol, y bay sinta bao di palo planea atraco ta cos di bobo. 
○ Planea ladronicia pa horta den cas di hende y tambe horta turista ta cos di bobo. 
○ Bebemento burachi y causa accidente ta cos di bobo. 
○ Uzamento di droga y bira adicto ta cos di bobo. 
○ Papia palabra sushi y baho den presencia di hende grandi y mucha ta cos di bobo. 
○ Pasa riba hende sin saluda, ta cos di bobo. 
○ Bisti indecente tanto pa mucha muhe/mucha homber no ta moda, pero ta cos di bobo. 
○ Bisti e short di mas chikito cu bo por tin den cas, y cana riba caya pa hende mira bo ta cos di bobo. 
○ Gaña bo mayornan cu bo ta bay Playa, y bo sa masha bon cu bo ta bay Noord ta cos di bobo. 
○ Drenta relacion cu hende cu ta mas grandi cu bo y gaña bo edad ta cos di bobo. 
○ Biba riba caya y manipula hende pa nan tene duele di bo ta cos di bobo. 
○ Rebeldia contra bo mayornan, y falta nan tur clase di respet ta cos di bobo. 
○ Tene relacion sexual cu hende djis pa bo haña placa ta cos di bobo. 


Tur e cosnan aki ta parti di mal conducta. 
Un mucha mester wordo lanta serio y disciplina, pa evita cu e tin mal conducta, y asina porta ta cera pe tur caminda. 
Un hende no mester tin un nivel universitario pa e wordo reconoce den comunidad, pero si e tin bon conducta, e ta bon 
bini tur caminda. 


Pasobra bon conducta ta atrae bon amistad. Mal conducta ta atrae tur clase di inmoralidad. 


Tin caminda cu ta parce bon den bista di hende, pero su fin ta e caminda di morto (Proverbionan 14:12). 
Den Jeremias 17:10 Dios tin un palabra pa nos tur, no solamente pa hobennan pero tambe pa mayornan. 
Bisando; Ami Señor ta scrudiña curason, Mi ta scrudiña mente, pa duna cada un segun su conducta, segun e fruta di su 
echonan. 
Conducta di hende ta duna fruta, sea fruta di excelencia of fruta di berguensa. 
Ta bo conducta ta identifica bo unda cu bo bay. 


Laga bo wowo wak recht bo dilanti, laga bo klep di wowo keda fiha stret bo dilanti. Mira bon unda bo pianan ta hiba bo, e 
ora ey tur bo camindanan lo keda estableci. 
No bira na man drechi ni na man robes, tene bo pia leu for di maldad (Proverbionan 4:25-27). 


Bon conducta, t’e paspoort di tur hoben 


Diabierna, 1 Maart 2024 
OBITUARIO 
28 
AWEMainta 


SEÑOR ta mi fortalesa i mi eskudo; 
mi kurason ta konfia den dje 
Salmo 28:7 


Cu hopi dolor na nos curason, pero conforme di sa cu 
mama a bay trankil y felis serca papa Juan, kende e la stima 
y kende a stime, y serca su yui Sandra, nos ta anuncia cu a 
bay sosega den brasa di Señor: 


Sra. Aura Maria 
Theijsen-Croes 
Viuda di Sr. Juan Vicente Theijsen 
Cariñosamente yama: 
“Mama Aura” 
pa su nietonan y pa hopi: Mama Ola, Joy of pe Joy 
*05-11-1931 - †25-02-2024 


Mama ta laga atras: 
Su yiunan y nieto (a) nan: 
†Sandra I. de Cuba-Theysen 
Brenda M. Theysen 
Marco Loopstok y Dion Schoppema 
Marsha Vrolijk 
Rudy Theijsen y Vilma Theijsen-Kock 
Joshua Palomino 
Mildred y Dennis Croes-Theijsen 
Rose Ann Willems 
Giannira Willems y Wyatt-Lopez 
Tahira y Dairon Everon-Willems 
Magaly Theijsen y Willy Willems 
Willy Sheikson Willems, 
Wesley Willems y pareha 


Bisanieto (a) nan: 
Brendon Velez Sanchez, Marisha Dunlock, Zelin Vrolijk, 
Jacob Jacobs, Jeremiah Jacobs, Daison Everon, Annaliyah 
Everon, 
Ramsey Willems, Raiden Willems y Rileighn Willems. 


Ruman nan, Cuña nan, y Swa nan: 
†Agnes (Nene) Theysen-Croes y †Circiaco Theysen 
†Felix (Shon Tan) Croes y †Everona de Cuba 
†Francisco Croes y Efresilda Croes Yarzagaray 
†Maria (Ina) Croes 
Efrain (Fein) Croes y Angelita Croes-Wernet 
Bernardito Theysen y †Epifania Thijsen 
Ayudantenan: Nidia, Maya y Cilia. 


Demas famianan na: Aruba, Curacao, Hulanda, 
Venezuela, Merca y Canada, Primo y Prima nan, Subrino 
y Subrina nan, Comper y Comer nan, Amigo y Amiga nan, 
Conocirnan y Bisiñanan. 


Ta invita demas famia, bisiña, amigonan y conocirnan pa 
asisti na e acto di entiero cual lo tuma lugar Diasabra, 
02 di Maart 2024 for di 2’or pa 4’or di atardi, na Misa 
Sagrado Curason na Savaneta. Mama lo reposa for di 2or 
di atardi den Misa Sagrado Curason di Hesus na Savaneta. 
Despues nos lo sali pa 4 or di atardi pa Santana Catolico 
na San Hose na Savaneta. 


Oportunidad pa condolencia lo ta Diabierna 1 di Maart 
2024 for di 7’or pa 9’or di anochi na Adpatres Funeral 
Home & Crematorium na San Nicolaas. 


Pa motibo di tristesa y dolor pa e partida di mama, nos ta 
pidi nos disculpa pa cu no ricibi bishita di condolencia na 
cas despues di entiero y ta pidi comprension pa esey. 


Alavez nos kier participa cu lo celebra 3 misa pa descanso 
di nos mama cual lo tuma lugar na Misa Sagrado Curason 
di Hesus. 


Fecha nan: 
Diadomingo: 3 Maart 2024, pa 10 or di mainta 
Diahuebs: 7 Maart 2024, pa 7or di anochi 
Diasabra : 9 Maart 2024, pa 7or di anochi, despues lo reza 
un Rosario na cas, Savaneta 311B 


Staff y Personal di Ad Patres Funeral Home & Crematorium 
ta extende nos mas profundo condolencia na famia di e 
fayecida. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Fouad Antonio Daou 
“ Eddie Daou” 


Acto di entiero lo wordo anuncia despues. 


“Onkruid vergaat niet” 


Lucie J.H. Deliège-Lataster 
“Lucia” 
*03-07-1958 - †25-02-2024 


Ouders: 
†Pieter Jozef Lataster & Johanna Maria Lataster- 
Moonen 


Echtgenoot: 
Joseph Hubert Deliège 


Zoon: 
†Ivo Caumon 


Broer: 
†Chris Lataster 


De afscheid zal plaatsvinden bij Aurora Funeral 
Home op vrijdag 1 maart 2024 van 15 uur tot 16 
uur. 


Hierna zal de crematie in besloten kring 
plaatsvinden. 


“Señor ta mi Wardador, mi’n tin falta di nada; Den 
kunuku di yerba berde, E ta pone mi sosega. 
E ta hiba mi na awa trankil, pa mi bolbe haña forsa. 
E ta guiami den caminda drechi fiel na su nomber.” 
Salmo 23 


Cu hopi tristeza na nos curason, 
pero conforme cu boluntad di Dios, 
nos ta anunsia fayesimento di: 


Juan Serapio Koolman 
*14-11-1939-†25-02-2024 


Acto di entiero lo wordo anuncia despues 


Mi no a muri, Dios a hiba mi 
na e paraiso priminti. 
Mi mision na e mundo a termina pero 
Boso cu mi obra lo continua. 
Den cada salida di solo y e supla di biento, 
mi amor eterno pa Boso lo tey pa semper. 


Cu dolor na nos curason, pero cu inmenso 
gratitud pa su bida y pa tur locual e la 
significa pa nos. 


Nos ta anuncia fayecimento di nos querida 
mama y wela stima 


Germania 
Ondina Martinez 
Cariñosamente yama “Oma” of “Tia” 
*28-05-1928 – †23-02-2024 


Yiunan stima: 
Wilfredo (Junior) y Maria Labad-Maduro 
Robert (Robby) Labad 
Maritza y Frank Tromp-Labad 


Nietonan y Nietanan: 
Shahaira Labad y Jorge Petrocchi 
Anuar Labad y Diana Castaño 
Shensly y Isabel Tromp-Yagua 
Lindsey Tromp y Jonathan Zichem 


Bisanieto y bisanietanan: 
Milan, Ziva y Emma 


Sobrino, sobrinanan, primonan y ihanan: 
Iris, Rayza, Jasmina, Evelyn, Leandro, Ilse, Lita, 
Efrem, Dr. Batista, Felix Jr. y Chaco 


Amigonan: 
Glenda K, Brenda, Imelda, Milly, Glenda D, 
Jessica, Richard y Starlin 


Ayudante: Andrea Cuevas Jimenez y famia 


Su bon bisiñanan, voluntarionan y 
miembronan di Funari y Favi. 


Su cacho stima: Jack 


Famianan: Martinez, Labad, Maduro, Tromp, 
Petrocchi, Yagua, Zichem, Castillo, De Lange, 
Henriquez, Themen, Kock, Rasmijn, Chung, 
Sneek, Richardson, Batista, Diaz, Jimenez, 
Ilario, De Lima, Schmidt, Maldonado, v/d 
Linden. 
Y demas famianan den exterior na Corsou, 
Hulanda, Merca, Canada, Venezuela, St. 
Maarten y St. Domingo. 


Oportunidad pa condolencia lo ta dialuna 
4 di Maart 2024, 7pm pa 9pm na Aurora 
Funeral Home. 


Ta invita pa acto di entiero cual lo tuma 
lugar diamars 5 di Maart 2024, 2pm pa 4pm 
na Misa Virgen di Fatima na Dakota. Despues 
lo sali pa Santana Central na Sabana Basora. 


Disculpa nos si den nos tristesa nos por a 
lubida un of otro famia y conocir. 


En ves di flor of krans lo tin un box disponibel 
pa donacion pa Funari. 


Diabierna, 1 Maart 2024 
AWEMainta 
OBITUARIO 
29 


“Padre Celestial, viniste cuando más te necesite y 
con tu manto celestial me abrasaste, quitándome 
mi dolor, y mostrándome que a tu lado todo estaría 
bien y que estaría en paz. 
Padre Celestial, con el abrazo de tu manto celestial 
me diste la fuerza para despedirme de mi familia, 
dejando les como mensaje que los amo y siempre 
estaré a su lado. 
Padre Celestial, te pido que mi fuerza y lucha en 
vida, sea ahora la guía y fortaleza que mis hijos han 
de necesitar para seguir adelante y con todo el 
amor que siempre les di en vida.” 
~ Autor: Rafael A. Wever Granada~ 


Cu imenso tristeza na nos curazon y alma, pero 
conforme cu boluntad di Dios nos ta anuncia 
fayecimento di nos mama stima: 


Mariela Granada Garcia 
Cariñosamente yama 
“Tanchi”, “Tanchi Jela” of “Marielita” 
*27-09-1949 - †01-02-2024 


Viuda di †Orlando “Chiky” Wever 


Na nomber di su yuinan: 
Luis Fernando Piedrahita y Alix Gallego (Colombia) 
Carlos Arturo Granada y Maria Luz Aristizabal 
(Colombia) 
Rafael A. Wever (Aruba) 


Manera yui: 
Silvia-Monica Semeleer y famia. 


Nietonan: 
Johan Camilo Piedrahita Gallego (Colombia) 
Diego Alejandro Piedrahita Gallego (Colombia) 
Miguel Angel Granada Aristizabal (Colombia) 
Carlos Daniel Granada Aristizabal (Colombia) 
Julian David Granada Aristizabal (Colombia) 


Bisanieto: 
Christopher Granada Velasquez (Colombia) 


Su rumannan: 
†Francisco Granada Garcia y famia (Colombia) 
†Jose Alberto Granada Garcia y famia (Colombia) 
Maria Rosalba Granada Garcia y famia (Colombia) 
Jose Rodrigo Garcia y famia (Colombia) 
Jorge Hernan Garcia y famia (Colombia) 


Swa y Cuñanan: 
Johannes “Jopie” Wever y famia 
Serapio “Latie” Wever y famia 
†Linda Klijn-Wever y famia (Nederlands) 
Oswaldo “Dicky” Wever y famia 
Sophie Semeleer-Wever y famia 
Joyce Wever 
Diana Oduber-Wever y famia 
Ramon Wever 
Shirley Sanders-Wever y famia 
Norma Koolman-Wever y famia 
Kenneth Wever y famia 
David Wever y famia 


Ihanan, sobrino y sobrinanan, primo y primanan, 
comer y compernan, amigo y amiganan, 
conocirnan, ex coleganan di Lee Feng Supermarket. 


Y demas famia: 
Granada, Garcia, Piedrahita, Gallego, Aristizabal, 
Wever, Lopez, Donata, Semeleer, Oduber, Sanders, 
Koolman, Croes, Vrolijk, de Lange 


Ta invita pa asisti na acto di condolencia y 
despedida, cual lo tuma lugar: 
Diasabra, 2 di Maart 2024, na Aurora Funeral Home di 
7:00pm pa 9:00pm. 


Cremasion lo tuma lugar na Manizales, Caldas - 
Colombia. 


Nos kier a pidi disculpa cu despues di condolencia y 
despedida, nos no ta ricibi bishita di condolencia na 
cas. 


Bou alanan di dios mi ta sigur mi 
refugio, mi forti, mi dios, den kende mi ta 
pone mi confiansa - Salmo 91 


Ludmilla Shamila Urseilla 
Benitez-Koolman 


Cariñosamente yama Sha of Shami 
08-Juni-1970 - 23-Februar-2024 
Propietaria di Sha Wheelz And More 


Mama: 
Winney Everon 
Tata: 
†Casper Koolman 


Casa: 
Anuar Benitez Mendoza 


Yuinan: 
Marshall Krozendijk 
Selimah Krozendijk 


Tata di su yiunan: Gregory Krozendijk 
Suegra: Ladys Mendoza 


Rumannan: 
Wendy Koolman y famia 
Veruschka y Dinouska Koolman-Mauricia 
Jorraine y Ivan werleman-Koolman y yiunan 
Jetzebellise Koolman y yiu 
Jereminia Koolman 


Sobrina/onan: 
Kimberly Werleman 
Raul Jr Lopez y Giselle De cuba Lopez 
Cherrylusha Lopez y pareha 
Emy Lacle y pareha 
Sean Lacle y pareha 
Jeadre Koolman 
Shaylee Croes 


Tanta y omonan: 
Miriam Everon 
†Sila y Bill Everon - Maduro 
†Vi Everon y †Irma Everon y yiu 
Walter y Jacqueline Everon-Luydens 
Gino y Griselda Everon – Koolman 
Mayra y Miguel Tromp-Everon 
Lourdes “Uchi“ y Charly De Cuba-Everon 
Marlyn y Osnie de Oliveira-Everon 
Chinto Koolman y famia 
Ina y Cosme Gomez-Koolman 
Anna y Jacobo Henriquez-Koolman 


Empleado: 
Walter Jr y Sra Nadine Everon - Solognier 
Richard realez Benites y pareha 


Madrina y padrinonan, ihanan, prima y primonan 
y demas famia: Koolman, Everon, Krozendijk, 
Benitez Mendoza, Lopez, Maduro, De cuba, 
Mauricia, Gomez, Henriquez, Werleman, Lacle, 
Croes, Tromp, Luydens, Solognier, Oduber, Sprott, 
Bergrok, Winterdal. 


Nos sincero disculpa si den nos tristeza nos pora 
lubida di menshona famia, amigo/a of conocir 
ta inivita famia, conocirnan, clientenan di Sha 
Wheelz and More pa entiero cu lo tuma lugar 
Diasabra 2 Maart 2024 saliendo for di Aurora pa 
Sha Wheelz and More 8:00 am y despues pa 
Aurora pa acto di entiero entre 9:00 am cu 12:00 
pm 


Despues di entiero famia no lo recibi bishita na 
cas. 
Preferibel bisti blanco of colornan alegre pa dia di 
entiero. 


